**Retroclub.info – Ομάδα Συλλεκτών Ηλεκτρονικών Υπολογιστών & Παιχνιδομηχανών**

Η ομάδα **retroclub.info** αποτελείται από άτομα που έχουν μεράκι και πάθος να συλλέγουν, να επισκευάζουν και να θέτουν σε πλήρη λειτουργία παλιούς υπολογιστές και παιχνιδομηχανές από τις δεκαετίες του ’70, του ’80 και του ’90.

Τα μηχανήματα αυτά, που τότε εξυπηρετούσαν και ψυχαγωγούσαν τους χρήστες τους, σήμερα ανασύρουν νοσταλγικές μνήμες από μια άλλη, «ρομαντική» εποχή. Παράλληλα, καταδεικνύουν την εξέλιξη της τεχνολογίας από τους πρώτους ηλεκτρονικούς υπολογιστές μέχρι τους νεότερους.

Μέσα από την περιδιάβαση στην έκθεση οι μεγαλύτεροι, που έζησαν τη γενιά αυτή των υπολογιστών, θα ταξιδέψουν στο παρελθόν και θα θυμηθούν, ενώ οι νεότεροι μπορούν να δουν από κοντά τους υπολογιστές που η ιστορία έγραψε με χρυσά γράμματα και να κατανοήσουν τη μετάβαση από την τεχνολογία του τότε στο σήμερα.

**blog:** www.retroclub.info

**εκθέσεις:** www.retrobit.gr

**e-mail:** info@retroclub.info